stanford-oval/wikipedia huggingface dataset:
1982 בספורט
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 14 בפברואר | 800 מטר חופשי | ולדימיר סלניקוב | ברית המועצות ברית המועצות | מוסקבה, ברית המועצות | 7:52.83 דקות |
| 12 במרץ | 400 מטר חופשי | ולדימיר סלניקוב | ברית המועצות ברית המועצות | מוסקבה, ברית המועצות | 3:49.57 דקות |
| 13 במרץ | 1500 מטר חופשי | ולדימיר סלניקוב | ברית המועצות ברית המועצות | מוסקבה, ברית המועצות | 14:56.35 דקות |
| 14 ביולי | 400 מטר חופשי | ולדימיר סלניקוב | ברית המועצות ברית המועצות | קייב, ברית המועצות | 3:49.57 דקות |
| 19 ביולי | 200 מטר חופשי | ראודי גיינס | ארצות הברית ארצות הברית | מישן וייחו, ארצות הברית | 1:48.93 דקות |
| 19 ביולי | 100 מטר חזה | סטיב לנדקוויסט | ארצות הברית ארצות הברית | מישן וייחו, ארצות הברית | 1:02.62 דקות |
| 1 באוגוסט | 200 מטר מעורב אישי | אלכס באומן | קנדה קנדה | בריסביין, אוסטרליה | 2:02.25 דקות |
| 5 באוגוסט | 4x100 מטר חופשי שליחים | נבחרת | ארצות הברית ארצות הברית | אליפות העולם בשחייה, גואייקיל, אקוודור | 3:19.26 דקות |
| 5 באוגוסט | 200 מטר חזה | ויקטור דייוויס | קנדה קנדה | אליפות העולם בשחייה, גואייקיל, אקוודור | 2:14.77 דקות |
| 7 באוגוסט | 4x100 מטר מעורב שליחים | נבחרת | ארצות הברית ארצות הברית | אליפות העולם בשחייה, גואייקיל, אקוודור | 3:40.84 דקות |
| 8 באוגוסט | 400 מטר מעורב אישי | ריקרדו פראדו | ברזיל ברזיל | אליפות העולם בשחייה, גואייקיל, אקוודור | 4:19.78 דקות |
| 21 באוגוסט | 100 מטר חזה | סטיב לנדקוויסט | ארצות הברית ארצות הברית | אינדיאנפוליס, ארצות הברית | 1:02.53 דקות |
שחייה > שיאי עולם בבריכת 25 מטר > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 10 בינואר | 1500 מטר חופשי | פטרה שניידר | גרמניה המזרחית גרמניה המזרחית | גיינסוויל, ארצות הברית | 15:43.31 דקות |
אירועים עם ענפי ספורט מרובים

משחקי חבר העמים, נערכו בבריזביין שבאוסטרליה
משחקי אסיה, נערכו בניו דלהי שבהודו
משחקי מרכז אמריקה והקריביים, שנערכו בהוואנה, שבקובה
המשחקים הגאים הראשונים נערכו בסן פרנסיסקו שבקליפורניה ארצות הברית
Reality Test (מוזיקאית)

| --- | --- |

ריאליטי טסט ב-Dreamstate Socal, סן ברנרדינו, קליפורניה, 2021
 לידה:  5 בפברואר 1990 (בת 35)
 מוקד פעילות:  ישראל תל אביב, ישראל
 תקופת הפעילות:  מ-2007
 סוגה:  טראנס פסיכדלי • מוזיקה אלקטרונית
 חברת תקליטים:  WELVRAVE
 שיתופי פעולה בולטים:  ויני ויצ'י  בלסטויז  Shanti people
ורוניקה איליוכין לורן (נולדה ב-5 בפברואר 1990), הידועה בשם הבמה Reality Test, היא מפיקת פסיטראנס, מוזיקאית ודי ג'יי ישראלית.
לורן החלה להתנסות בהפקת מוזיקה בשנות נעוריה ובהדרגה התמקדה במוזיקה אלקטרונית. בטרם אימצה לעצמה את שם הבמה "ריאליטי טסט", הופיעה תחת הם "אילוצ'ינה", כשהיא זוכה להכרה בסצנת האנדרגראונד של הפסיטראנס בישראל כבר בגיל צעיר. וכיום נחשבת לאחת הדמויות הנשיות המשמעותיות בסצנת המוזיקה האלקטרונית בישראל
ביוגרפיה

בשנת 2013 אימצה לעצמה לורן את השם "ריאליטי טסט", ששיקף את האבולוציה האמנותית והרצון שלה ליצור מוזיקה שהדהדה עם המסע האישי שלה. המעבר לברלין כדי ללמוד הנדסת סאונד חשף אותה למגוון רחב של ז'אנרים מוזיקליים, שהשפיעו על סגנונה המיוחד - מיזוג של פסיטראנס מלודי וסיפור סיפורים רגשי.
בשנת 2018 שוחרר הטרק שלה Passion יחד עם Shanti People, בלייבל Alteza Records. שנוסד על ידי הצמד המוזיקאים ויני ויצ'י. הטרק נחל הצלחה גדולה וצבר מיליוני צפיות והורדות בשרותי הסטרימינג. באותה תקופה יצא גם הטרק "קארמה", גם הוא בשיתוף פעולה עם Shanti People וויני ויצ'י וגם הוא בדומה ל-Passion נחל הצלחה מסחרית רבה.
בשנת 2019 הופיעה ריאליטי טסט בפסטיבל טומורולנד בבלגיה לראשונה ובהמשך גם בפסטיבל "Universo Paralello " בברזיל.
עם מגבלות על התכנסות, תקופת הקורונה הביאה איתה קיפאון בענף המוזיקה ועבור אמן בשיא הפריצה, היוותה אתגר גדול עבור ריאליטי טסט. באותה תקופה שחררה את הטרק "Beyond the Sky". טרק זה שהופק בתוך יום אחד, היווה נקודת שינוי בקריירה שלה, והציג יצירה גולמיות חשופה ונטולות השפעה.
ב-2021 הופיעה ריאליטי טסט גם בפסטיבל EDC בלאס וגאס.
ב-2022, חזרה שוב להופיע בטומורולנד. ושיתפה פעולה עם אמנים כמו בלסטויז הולידו שירים כמו "End to end" בשנת 2022 ו-"ABCD" ב־2023 שמיצבו אותה כאמנית בולטת והדגישו את הרב גוניות שלה.
הסגנון המוזיקלי של ריאליטי טסט מתאפיין בביט פסיטראנס עוצמתי, אלמנטים מלודיים ועומק רגשי. היצירות שלה מושפעות מפסיטראנס מסורתי, מוזיקה אלקטרונית (EDM) ואלמנטים של פולקלור.
דוגמה טובה להשפעות אלו ניתן לזהות ביצירה "קבלה" ("Kabalah") ששוחררה יחד עם בלסטויז ב-2020.
דיסקוגרפיה

Passion (2018) – featuring Shanti People
Karma (2019) – with Vini Vici and Shanti People
Kabalah (2019) – with Blastoyz
Beyond the Sky (2021)
End of the End (2022) – with Blastoyz and UNSECRET featuring Krigarè
ABCD (2023) – with Blastoyz
Twilight vs Breathe – Adam K & Soha (2018) (remix)
הערות שוליים

1 2  זוהר צלח, ‏"אי אפשר להילחם בסמים במסיבות, זה מגוחך", באתר ‏מאקו‏, 9 ביולי 2020
↑  Alteza Bookings | Reality Test, alteza-records.com (באנגלית)
↑  Songstats, Reality Test | Artist Analytics, Songstats (באנגלית)
1 2  Ellie Mullins, Reality Test talks inspirations, Alteza Records and plans for 2020, We Rave You, ‏2020-02-23 (באנגלית בריטית)
↑  Tomorrowland Weekend 2 2022 Line-Up :: Clashfinder, clashfinder.com
↑  Let's Fry Music (2019-05-14), Blastoyz, Reality Test - Kabalah, נבדק ב-2024-11-28
| --- | --- |
בקרת זהויות :  MusicBrainz: 1c47dd50-d914-4a97-aa44-f45d9764983f
אוניסבורו דגוצ'י

| --- | --- |

 לידה:  27 באוגוסט 1871 Tamba Province, יפן 
 פטירה:  19 בינואר 1948 (בגיל 76) 
 שם לידה:  上田喜三郎 
 מדינה:  האימפריה היפנית, יפן 
 מקום מגורים:  Zuisen-en 
 השכלה:  Kōten Kōkyūjo 
 תפקיד:  נשיא (9 ביוני 1925–ערך בלתי־ידוע) 
 השקפה דתית:  אומוטו 
 בן או בת זוג:  Sumiko Deguchi 
 
זהו שם יפני; שם המשפחה הוא .
אוֹנִיסַבּוּרוֹ דֶגוּצִ'י (ביפנית: בהיראגאנה; でぐち おにさぶろう בקאנג'י; 出口王仁三郎, נהגה; דֶגוּצִ'י אוֹנִיסַבּוּרוֹ. באספרנטו: Onisaburo Deguĉi ‏ 1948-1871) היה מנהיגה השני של התנועה הדתית אומוטו, אספרנטיסט, אמן ומשורר. התפרסם במערב בעיקר בשל אימוץ רעיון השפה הבינלאומית אספרנטו ובשל השפעתו על התפתחות אמנות הלחימה אייקידו.
ביוגרפיה

דגוצ'י נולד בשנת 1871 בקיוטו שביפן, למשפחת חקלאים קטנה בשם קִיסַאבּוּרוֹ אוּאֵדָה (上田 喜三郎).
מגיל צעיר הוא הוכר כמוכשר מאוד, ולאורך כל חייו היה כריזמטי ועסק במגוון סוגים של מיסטיקה.
בשנת 1898 ייסד יחד עם נאו דגוצ'י את דת האומוטו, ולימים נישא לבתה סוּמִיקוֹ.
בשנת 1919 הצטרף לתנועתו מוריהיי אואשיבה, מייסד האייקידו. הלה הושפע מאוד מדמותו ומרעיונותיו של דגוצ'י, ובעקבות זאת שינה את האופי של האייקידו.
בשנת 1923 למד דגוצ'י את השפה הבינלאומית אספרנטו, וכלל את השימוש בה ואת הפצתה כחלק מהעקרונות של אומוטו.
בין 1925 ל־1933 החזיקה הדת מיסיון בפריז. משם יצאו מיסיונרים לכל רחבי אירופה והפיצו את תורתם, לפיה אוניסבורו דגוצ'י הוא המשיח שיאחד את כל העולם.
הוא עסק רבות בהפצת רעיונות של שלום ואחווה עולמיים.
דגוצ'י עסק רבות גם באמנות (בעיקר בפיסול כלי חרס), וכתב אלפי שירים. הוא דיבר רבות על הקשר שבין האמנות לדת.
אוניסבורו דגוצ'י מת ב-19 בינואר 1948.
הערות שוליים

1 2  Oomoto's Co-Founder, Onisaburo Deguchi, באתר אומוטו
↑  Who is Onisaburo Deguchi, באתר Aizen-en
| --- | --- |
בקרת זהויות :  NLI: 987007339063405171  BnF: cb13081315b (data)  CiNii: DA01862531  GND: 133844161  ISNI: 0000 0000 8168 5929  LCCN: n80133141  MusicBrainz: 37030c9c-d1bd-4626-92e2-d5c8c8f000b1  NDL: 00004722  NTA: 354878336  RKD: 318201  SUDOC: 087200686  ULAN: 500122596  VIAF: 96585423   WorldCat (עם VIAF): 96585423 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הלווייתו של אוניסבורו דגוצ'י
רוברטו גואלטיירי

| --- | --- |

רוברטו גואלטיירי 2014
 לידה:  19 ביולי 1966 (בן 58) איטליה רומא, איטליה
 מדינה:  איטליה איטליה
 השכלה:  פרופסור להיסטוריה בת זמננו מטעם אוניברסיטת סאפיינזה, ברומא
 עיסוק:  ראש עיריית רומא,  חבר הפרלמנט האירופי,  שר האוצר בממשלת איטליה
 מפלגה:  המפלגה הדמוקרטית האיטלקית
 www.robertogualtieri.it
 
 1997 פרופסור להיסטוריה בת זמננו מטעם אוניברסיטת סאפיינזה, ברומא
 2019-2009, חבר הפרלמנט האירופי
 2006, ממייסדי המפלגה הדמוקרטית האיטלקית
 2019, שר האוצר והכלכלה בממשלת איטליה
 2021 ראש עיריית רומא
רוברטו גואלטיירי (נולד ב-19 ביולי 1966, ברומא) הוא פרופסור להיסטוריה מטעם אוניברסיטת ספיאנצה, אוניברסיטת רומא, ופוליטיקאי איטלקי מטעם המפלגה הדמוקרטית (PD), ראש עיריית רומא המכהן מאז 2021 ושר הכלכלה והאוצר בממשלתו של ראש הממשלה ג'וזפה קונטה מ-2019 עד 2021.  משנת 2009 ועד שנת 2019 הוא היה חבר בפרלמנט האירופי, בין השנים 2014–2019 הוא עמד בראש הוועדה לענייני כלכלה ומטבע (אנ') בפרלמנט האירופי.
ראשית חייו וקריירה

גואלטיירי נולד ברומא בשנת 1966. ב-1992 הוא סיים לימודי ספרות ופילולוגיה באוניברסיטת ספיאנצה ברומא.  בשנת 1992, הוענק לו תואר דוקטור בהיסטוריה.  (עבודת דוקטורט: סחר חוץ ופיתוח. מדיניות סחר ומטבע איטלקית ואינטגרציה אירופית בין השנים 1946–1950). בשנת 1997, הוענק לו תואר פרופסור להיסטוריה בת זמננו מטעם אוניברסיטת סאפיינזה ברומא, שם חיבר מספר ספרים ומאמרים על ההיסטוריה האיטלקית של המאה העשרים ועל ההיסטוריה של האינטגרציה האירופית.
קריירה פוליטית

מאז 2001, גואלטיירי היה בתפקיד סגן מנהל קרן גראמשי (Gramsci).  באותה שנה הוא הפך לחבר המפלגה הסוציאל-דמוקרטית הראשית באיטליה, היורשת הישירה של המפלגה הקומוניסטית האיטלקית.
בשנת 2006, גואלטיירי היה בין מייסדי המפלגה הדמוקרטית והיה בין חברי הצוות שכתבו את המניפסט שלה.  בשנת 2007 הוא נבחר לאספה הלאומית של המפלגה ומאז 2008 הוא חבר בהנהלה הלאומית שלה.  גואלטיירי הצביע נגד מנהיג המפלגה מתאו רנצי לטובת הקו הפוסט-קומוניסטי הן ב-2013 והן ב-2014 (השנה בה זכה רנצי ההנהגה).
מ-2008 עד 2011, גואלטיירי שימש כאחד מחברי הצוות (עם חוסה לואיס רי-סאוסי) שעסקו בעריכת "הדוח השנתי על השילוב באירופה" (בהוצאת Il Mulino).  מאז 2009, הוא חבר בוועדת הקרן "Italianieuropei".
קריירה פוליטית > חבר הפרלמנט האירופי

בשנת 2009, גואלטיירי מונה לרכז את קבוצת S&D בוועדת המשנה לביטחון והגנה (אנ') ( SEDE ) בפרלמנט האירופי. כמוכן, הוא היה חבר מלא בוועדה לענייני חוקה (AFCO) וחבר מחליף בוועדת החוץ (AFET). בנוסף למשימותיו בוועדה, הוא היה חלק מהמשלחת של הפרלמנט לדיאלוג עם האספה הפרלמנטרית של נאט"ו בין השנים 2009 ל-2014.
בדצמבר 2011, גואלטיירי היה חבר בצוות המשא ומתן של הפרלמנט האירופי (יחד עם דניאל כהן-בנדיט ) ליצירת ה"הסכם הפיסקאלי".  באוקטובר 2012, הוא מונה לצוות המשא ומתן "sherpa" של הפרלמנט האירופי במסגרת קבוצת העבודה שהקים הרמן ואן רומפוי בנושא האיחוד הכלכלי והמוניטארי.  בשנת 2013 הוא היה שותף בחיבור הדו"ח אודות "בעיות חוקתיות של ממשל רב-שכבתי. באיחוד האירופי" יחד עם רפאל טרזקובסקי.  בשנת 2013, הוא השתתף בניסוח האמנה החדשה של האיחוד האירופי, עם ברוק, ורהוסטפט, קון-בנדיט, שהוקמה על ידי "קבוצת ספינלי", שבה הוא היה חבר.
משנת 2013, גואלטיירי היה חבר בקבוצת ספינלי בפרלמנט האירופי, והוא נמנה עם מחברי "החוק היסודי של האיחוד האירופי".
בשנת 2014, גואלטיירי הוביל את משלחות המשקיפים של האיחוד האירופי לבחירות לפרלמנט בקוסובו  ובבחירות המוניציפליות בקוסובו בשנת 2013.
לאחר בחירתו מחדש כחבר בפרלמנט האירופי ביולי 2014, נבחר גואלטיירי ליושב ראש הוועדה לענייני כלכלה ומטבע.  בוועדה שימש כאחראי של מספר תיקים, ביניהם הדוח השנתי של איגוד הבנקים, קבצים סטטיסטיים, לרבות מינויים של ראשי וחברי דירקטוריון של הבנק המרכזי האירופי. הוא עמד בראש קבוצת העבודה לסיוע פיננסי EP, שהוקמה ב-2016 כדי לפקח על יישום תוכנית הסיוע הפיננסי השלישית של יוון, וכן בקבוצת העבודה של איגוד הבנקים של הוועדה.
משנת 2016, גואלטיירי היה חבר בוועדת החקירה לחקירת הפרות ומנהל בלתי תקין, בהתייחס ליישום דיני האיחוד האירופי ביחס להלבנת הון,  שפעלה במסגרת קבוצת הפרלמנט האירופי בנושא יושרה (שקיפות, נגד שחיתות ופשע מאורגן)  ובנושא זכויות הלהט"ב.
משנת 2017, גואלטיירי כיהן בקבוצת ההיגוי המכונה Brexit של הפרלמנט, הפועלת בחסות ועידת הנשיאים המתאמת את הדיונים, השיקולים וההחלטות של הפרלמנט לגבי פרישת בריטניה מהאיחוד האירופי.
לאחר בחירות 2019, גואלטיירי היה חלק מקבוצת עבודה, חוצת מפלגות האחראית על ניסוח תוכנית העבודה של הפרלמנט האירופי לחמש שנים בנושא מדיניות כלכלית ופיסקאלית.
זמן קצר לאחר הבחירות, גואלטיירי נבחר לתפקיד סגן יו"ר קבוצת S&D, בהנהגתה של היו"ר איראטקסה גרסיה (אנ').
קריירה פוליטית > שר הכלכלה והאוצר

באוגוסט 2019 גברה המתיחות בתוך ממשלת איטליה, דבר שהוביל לפרסום הצעת אי-אמון כנגד ראש הממשלה ג'וזפה קונטה על ידי מפלגת הליגה האיטלקית.  לאחר התפטרותו של קונטה, המועצה הלאומית של ה-PD נפתחה רשמית לאפשרות להקים קבינט חדש בקואליציה עם מפלגת ה-M5S,  המבוססת על פרו-אירופיות, כלכלה ירוקה (אנ'), פיתוח בר-קיימא, מאבק באי - שוויון כלכלי והגירה חדשה.  המפלגה גם קיבלה החלטה שקונטה יוכל להמשיך לעמוד בראש ממשלה חדשה.  ב-29 באוגוסט 2019, הנשיא סרג'יו מטארלה השקיע מאמצים לשכנע את קונטה לעשות זאת.  ב-5 בספטמבר 2019 מונה גואלטיירי לשר הכלכלה והאוצר בממשלת איטליה.
ב-26 בינואר 2020, גואלטיירי נבחרה על ידי קואליציית המרכז-שמאל כמועמד שלה בבחירות באזור הבחירה של רומא. בעקבות התפטרותו של פאולו ג'נטילוני.
בינואר 2021, מפלגת המרכז, איטליה ויוה, הסירה את תמיכתה בממשלתו של ראש הממשלה קונטה.  אף על פי שקונטה הצליח לזכות בהצבעות אמון בפרלמנט בימים שלאחר מכן, הוא בחר להתפטר מאחר שלא הצליח להגיע לרוב מוחלט בסנאט.  במשא ומתן להקמת הקבינט השלישי קונטה נכשל. מאידך הנשיא לשעבר של הבנק המרכזי האירופי, מריו דראגי, הקים ממשלת אחדות לאומית, שבה גואלטיירי לא נבחר לתפקיד שר.
קריירה פוליטית > ראש עיריית רומא

ב-9 במאי 2021, גואלטיירי הכריז רשמית על מועמדותו לעמוד בראשות עיריית רומא.  ב-18 באוקטובר 2021, גואלטיירי ניצח את מועמד המרכז-ימין, אנריקו מיצ'טי, עם 60.2% מהקולות.  הוא נכנס לתפקידו כראש עיריית רומא ב-21 באוקטובר 2021.
עמדות פוליטיות

גואלטיירי הוא סוציאל-דמוקרט. לעיתים קרובות תיאר את עצמו כקיינסיאני.
בשנת 2016, המגזין פוליטיקו דירג את גואלטיירי במקום 8 מבין 40 חברי הפרלמנט המשפיעים ביותר.
חיים אישיים

גואלטיירי נשוי ואב לבן.
פעילויות אחרות > מוסדות האיחוד האירופי

חבר לשעבר במועצת הנגידים של בנק ההשקעות האירופי (EIB), (2019–2021)
חבר במועצת הנגידים של מנגנון היציבות האירופי (ESM), (2019–2021)
פעילויות אחרות > ארגונים בינלאומיים

חבר לשעבר במועצת הנגידים של הבנק לפיתוח אפריקאי (AfDB), (2019–2021)
חבר לשעבר במועצת הנגידים בבנק להשקעות בתשתיות באסיה (AIIB), (2019–2021)
חבר לשעבר במועצת הנגידים בבנק האירופי לשיקום ופיתוח (EBRD), (2019–2021)
חבר לשעבר במועצת הנגידים קרן המטבע הבינלאומית (IMF), (2019–2021)
מקום שקט: הדרך לפנים (משחק וידאו)

| --- | --- |

כרזת המשחק
 כללי
 תאריך הוצאה:  17 באוקטובר 2024
 סוגה:  משחק הרפתקאות גרפי, משחק הישרדות-אימה
 פיתוח:  Stromind Games (איטליה)
 הוצאה לאור:  Saber Interactive
 ארץ מקור:  איטליה 
 שפות:  אנגלית 
 הפצה:  Saber Interactive
 סדרה:  זיכיון מקום שקט
 דרישות תוכנה
 מצבי משחק:  שחקן יחיד בגוף ראשון (אנ')
 פלטפורמות:  Microsoft Windows
 מדיה:  הורדה דיגיטלית
 דרישות מערכת
 בקרים:  פלייסטיישן 5; אקסבוקס סדרות X ו-S; מחשב אישי
 
 aquietplace.game
 
מקום שקט: הדרך לפנים (או מקום שקט: הדרך קדימה; מילולית מאנגלית: A Quiet Place: The Road Ahead) הוא משחק הרפתקה ממוחשב בסוגת הישרדות אימה פוסט-אפוקליפטית, שיושק ב-17 באוקטובר 2024 על ידי Saber Interactive (אנ') האמריקאית. המשחק פותח על ידי חברת "Stormind Games" האיטלקית מייסודם של אנטוניו קנאטה, מנכ"ל, ופדריקו לאודאני, מנהל אמנותי.
עלילת המשחק מתרחשת ביקום של שני הסרטים הראשונים בסדרת "מקום שקט" ("מקום שקט" משנת 2018, ו"מקום שקט 2" משנת 2020). אולם המשחק איננו עיבוד של הסרטים, אלא מתאר סיפור שונה בתכלית, ודמויות בני משפחת אבוט לא מופיעות בו.
חוקי המשחק

זהו משחק וידאו לשחקן יחיד המתמקד בהתגנבות והישרדות אימה. השחקן שולט בדמות הראשית מנקודת מבט בגוף ראשון (אנ'). עליו לנווט את דרכו בעולם פוסט-אפוקליפטי המאוכלס בחוצנים עיוורים עוינים, בעלי שמיעה רגישה באופן קיצוני. המשחק מציע לשחקן מגוון כלים ואמצעים שהוא צריך למצוא אותם ולהשתמש בהם, כולל מד עוצמת קול (אנ').
רקע ודמויות

אלקס טיילור היא סטודנטית בקולג', אסתמטית, שורדת האפוקליפסה. כדי לשרוד בעולם הפוסט-אפוקליפטי, על אלקס להתחמק מהחוצנים כשלצידה מרטין, החבר שלה. בנוסף למאבקה ביצורים המבעיתים, אלקס מתמודדת עם קונפליקטים משפחתיים בין-אישיים ועם פחדיה הפנימיים.
דיבוב

| דמויות | מדבבים | מקור |
| --- | --- | --- |
| אלקס טיילור | אנייריס קיניונס (אנ') |  |
| מרטין אדוארדס | אלקס לה |  |
| קנת טיילור | ג'ייסון הייטאואר |  |
| לורה אדוארדס | קת'י קאוואדיני (אנ') |  |
| רוברט אדוארדס | דייוויד קיי (אנ') |  |
| מארק | ברנדון מק'איניס (אנ') |  |
פיתוח

ב-26 באוקטובר 2021 פורסמה הודעה משותפת של החברות "Saber Interactive", ‏"iLLOGIKA" ו-"EP1T0ME" בדבר פיתוח משחק וידאו לשחקן יחיד, עם סיפור הרפתקת אימה מקורי, המבוסס רשמית על סדרת הסרטים של "סרטי פרמאונט". על פיתוח המשחק הופקד אולפן "iLLOGIKA" ממונטריאול, והוא יופץ על ידי "Saber Interactive", חברה בת של תאגיד "Embracer Group". טוד הולנסהד, מנהל ההפצה בחברה, ציין שזהו משחק הווידאו הרשמי הראשון ש"Saber Interactive" תפיץ בשיתוף פעולה עם אולפן חיצוני.
ב-17 ביוני 2024 פרסמה חברת "Stormind Games" האיטלקית באתר האינטרנט הרשמי שלה, שבמהלך השנים האחרונות היא פיתחה את המשחק בחשאי, כמשחק הרפתקאות לשחקן יחיד בגוף ראשון, המיועד למחשב אישי, פלייסטיישן 5 וקונסולות אקסבוקס סדרות X ו-S.
הפצה

עם חשיפת המשחק ב-17 ביוני 2024, פורסם שהמוציאה לאור שלו היא חברת "Saber Interactive" שגם תפיץ אותו במהלך השנה. זאת, אחרי שהחברה שהייתה חלק מתאגיד ההחזקות "Embracer Group", נמכרה במרץ 2024 לחברת ההשקעות "Beacon Interactive" שבבעלותו של מאת'יו קראץ', מייסד-שותף של "Saber Interactive".
המשחק ייפתח לציבור ב-17 באוקטובר 2024.
הערות שוליים

↑  Dinsdale, Ryan (August 6, 2024). A Quiet Place: The Road Ahead Arrives October 2024. IGN. Retrieved August 6, 2024
1 2 3 4 5  Yin-Poole, Wesley, ‏First Look at A Quiet Place: The Road Ahead, the Horror Adventure Game Based on the Film Franchise, IGN, June 17, 2024
↑  Shhh, don’t make a sound… A Quiet Place: The Road Ahead is coming!. Stormind Games Official Website, June 17, 2024. Retrieves=d June 18, 2024
↑  Makuch, Eddie (June 17, 2024). A Quiet Place Game Finally Revealed And It Looks Terrifying. Games Spot. Retrieved June 18, 2024
↑  Sheehan, Gavin (June 17, 2024). A Quiet Place: The Road Ahead Announced For PC & Consoles. Bleeding Cool. Retrieved June 18, 2024
↑  Shepard, Kenneth (October 26, 2021). A Game Set in the Quiet Place Universe is Coming Next Year. Fanbyte. Retrieved November 1, 2021
1 2  Bunn, glenn (June 17, 2024). A Quiet Place: The Road Ahead Is A Terrifying Untold Original Story For The Franchise. ScreenRant, retrieved September 2, 2024
↑  Scott, Ryan (June 17, 2024). The A QUIET PLACE Video Game Gets A Creepy Teaser Trailer. Fangoria, retrieved September 2, 2024
↑  Moorcroft-Sharp, Jamie (June 17, 2024). A Quiet Place: The Road Ahead is a narrative-driven first-person survival horror title launching later this year. Destructoid, retrieved september 2, 2024
↑  Wilson, Mike (july 3, 2024). Delve Into Story Details With the New ‘A Quiet Place: The Road Ahead’ Trailer. iHorror, retrieved september 2, 2024
↑  Bolt, Neil (June 17, 2024). A Quiet Place: The Road Ahead Trailer Revealed for Video Game Adaptation of Hit Horror Movie Series. ComingSoon, retrieved September 2, 2024
↑  A Quiet Place: The Road Ahead (2024 Video Game) Full Cast & Crew. IMDb, retrieved September 2, 2024
1 2  Saber Interactive & Illogika Announce Development of A QUIET PLACE, a New Video Game Based on PARAMOUNT PICTURES’ Blockbuster Film Francise. Saber Interactive official website, October 26, 2021. Retrieved November 1, 2021
↑  Hilburn, Trey III (October 30, 2021). ‘A Quiet Place’ is Being Made Into a Video Game. iHorror. Retrieved November 1, 2021
↑  Del Rosario, Alexandra (October 26, 2021). ‘A Quiet Place’ Video Game In The Works By Saber Interactive & Illogika. Dedline Hollywood. Retrieved November 1, 2021
↑  McEvoy, Sophie (March 14, 2024). Embracer sells Saber Interactive for $247m. gamesIndustry.biz, retrieved June 17, 2024
↑  A Quiet Place: The Road Ahead. Steam Link. Retrieved August 6, 2024
Superstar (שיר של מדונה)

| --- | --- |

 סינגל שיווקי בביצוע מדונה
 מתוך האלבום MDNA
 יצא לאור:  3 בדצמבר 2012
 פורמט:  הזרמת מוזיקה • הורדה דיגיטלית
 תאריך הקלטה:  2011
 סוגה:  דאנס-פופ
 שפה:  אנגלית
 אורך:  3:55
 חברת תקליטים:  איינטרסקופ
 כתיבה:  מדונה, הרדי מואנזה
 הפקה:  מדונה, מואנזה
Superstar (בעברית: סופרסטאר) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה ה-12, MDNA. השיר יצא לאור ב-3 בדצמבר 2012, כסינגל השיווקי מתוך האלבום על ידי חברת התקליטים אינטרסקופ רקורדס.
השיר הגיע למקום ה-150 במצעד השירים הדיגיטליים הבינלאומיים של קוריאה הדרומית.
רקע וכתיבה

השיר נכתב על ידי מדונה, הרדי מואנזה ומייקל מליח והופק על ידי מדונה ומואנזה גם כן. השיר זכה לביקורות מעורבות רבות.
בסמוך לצאתו הועלה השיר לרשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  קוריאה הדרומית | סירקל צ'ארט | 150 |  |
Dip

Dip הוא סינגל שהוקלט על ידי הראפר האמריקאי טייגה. השיר יצא לאור ב-18 בספטמבר 2018, על ידי חברת התקליטים אמפייר דיסטריביושן, כסינגל השלישי מתוך אלבומו, Legendary. ב-29 באוקטובר 2018 יצאה לאור גרסה אלטרנטיבית של השיר בשיתופה של הראפרית הטרינידדית ניקי מינאז', שנכללה באלבום האולפן השביעי שלו, Legendary.
רקע וכתיבה

השיר נכתב על ידי טייגה, די. איי דומאן ואדל אליזה והופק על ידי די. איי דומאן. בגרסתה האלטרנטיבית של מינאז', נוספה גם היא לרשימת כותבי השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-178 מיליון השמעות.
וידאו קליפ

הווידאו קליפ הנלווה שצולם לשיר הועלה לערוץ היוטיוב של טייגה ב-29 באוקטובר 2018, בסמוך לצאת גרסתה של מינאז' כסינגל. בקליפ, נלקחה השראה מהקליפ של שירם של מייקל וג'נט ג'קסון, "Scream".
נכון ליוני 2020, מונה הצפיות של הקליפ עומד על כ-156 מיליון.
רשימת השמעה

| גרסה מקורית> מס' | גרסה מקורית> שם | גרסה מקורית> משך | גרסה מקורית>  | גרסה מקורית>  | גרסה מקורית>  | גרסה מקורית>  | גרסה מקורית>  | גרסה מקורית>  | גרסה מקורית>  |
| --- | --- | --- | --- | --- | --- | --- | --- | --- | --- |
| 1. | Dip  | 2:07 |  |  |  |  |  |  |  |
| גרסה אלטרנטיבית> מס' | גרסה אלטרנטיבית> שם | גרסה אלטרנטיבית> משך | גרסה אלטרנטיבית>  | גרסה אלטרנטיבית>  | גרסה אלטרנטיבית>  | גרסה אלטרנטיבית>  | גרסה אלטרנטיבית>  | גרסה אלטרנטיבית>  | גרסה אלטרנטיבית>  |
| --- | --- | --- | --- | --- | --- | --- | --- | --- | --- |
| 1. | Dip (יחד עם ניקי מינאז')   | 3:15 |  |  |  |  |  |  |  |
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  אירלנד | מצעד הסינגלים האירי | 85 |  |
|  ארצות הברית | בילבורד הוט 100 | 63 |  |
|  ארצות הברית | מצעד שירי ה-R&B/היפ הופ | 31 |  |
|  ארצות הברית | מצעד השירים הקצביים | 16 |  |
|  הונגריה | Rádiós Top 40 | 32 |  |
|  הממלכה המאוחדת | מצעד הסינגלים הבריטי | 62 |  |
|  יוון | IFPI Greece | 70 |  |
|  ניו זילנד | המצעד הניו זילנדי הרשמי | 18 |  |
|  קנדה | קנדה הוט 100 | 51 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 84 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 18 בספטמבר 2018 | הזרמת מוזיקה • הורדה דיגיטלית | גרסה מקורית | לאסט קינגס רקורדס • אמפייר דיסטריביושן |  |
| עולם | 29 באוקטובר 2018 | הזרמת מוזיקה • הורדה דיגיטלית | גרסה אלטרנטיבית | לאסט קינגס רקורדס • אמפייר דיסטריביושן |  |
התקפת האצ"ל על יפו

מפת מבצע חמץ והתקפת האצ"ל על יפו
ב-25 באפריל 1948 פתח אצ"ל בהתקפה על יפו כחלק מן המערכה על תל אביב במלחמת העצמאות. לאחר שלושה ימי לחימה הצליחו לוחמי האצ"ל לנתק את רובע מנשייה ולכובשו. אל מול מתקפת נגד של הצבא הבריטי ולחץ מדיני של הבריטים על מוסדות היישוב נסוג האצ"ל מעמדותיו ברובע ולוחמי ההגנה תפסו את מקומו. בהתקפה נהרגו 41 לוחמי אצ"ל, רובם מאש הצבא הבריטי. ההשתלטות על יפו ועורפה הכפרי התבצעה על ידי חטיבות "ההגנה" במבצע חמץ שהחל ביום השלישי של המבצע. בעקבות התקפת אצ"ל ומבצע חמץ הואצה מגמת הבריחה של ערביי יפו שהביאה בסופו של דבר לכניעת העיר הערבית.